**Osnovna šola Ivana Skvarče** tel:/fax: 03/56-69-910

**Cesta 9. avgusta 44** e-pošta: tajnistvo.iskvarce@guest.arnes.si

**1410 Zagorje** **ob Savi**  davčna št.: 44831994

 podračun pri UJP št.: 01342-6030687307

**ZAPISNIK SESTANKA SVETA OŠ IVANA SKVARČE,**

ki je potekal v obliki video konference s pomočjo spletne aplikacije Microsoft Teams v četrtek, 11. 3. 2021, ob 18. uri.

Prisotni:

- člani sveta šole: Andreja Frece, Miha Gracar, Irena Hudi, Irena Kepa, Katja Kotar Odlazek, Mateja Naprudnik Praunseis, Branko Repe, Špela Rome, Metoda Smrkolj,

- ravnateljica Kristina Renko,

- računovodkinja Branka Zupančič Flisek,

- sindikalna zaupnica Janja Vozelj.

Odsoten: Klemen Benko.

DNEVNI RED:

Dnevni red:

1. Potrditev zapisnika zadnje seje.

2. Obravnava Letnega poročila OŠ Ivana Skvarče 2020.

3. Izvajanje pouka na daljavo.

4. Razno.

5. Ocena delovne uspešnosti ravnateljice.

**K 1.**

Zapisnik zadnje seje je bil objavljen tudi na spletni strani šole. Pripomb na zapisnik ni.

Predsednica, gospa Darja Murn, je preletela dopisne seje v tem šolskem letu (potrditev LDN, finančnega načrta in inventurnega elaborata).

**K 2.**

Ravnateljica, gospa Kristina Renko, je pojasnila nekatera vprašanja v zvezi z zapisnikom zadnje seje:

* Vprašanje najemnikov v PŠ Čemšenik je urejeno s strani ustanovitelja.
* Posodobitev oziroma prenova sanitarij v PŠ Čemšenik (poziv za oddajo ponudb poteka v dogovoru z ustanoviteljem, sanacija »na ključ« bo zaključena med prvomajskimi počitnicami).
* Na PŠ Čemšenik je bila zaradi zamakanja sanirana tudi streha.

a) Pregled poslovnega dela letnega poročila za leto 2020 (ravnateljica, gospa Kristina Renko)

* Leto odstopa od povprečnih, bilo je nenavadno ‒ v vseh pogledih.
* Predstavitev investicij, pridobitev dodatne računalniške opreme (v sodelovanju s SIO in MIZŠ).
* Ureditev stopnišča pri PŠ Čemšenik.
* Postavitev čebelnjaka pri PŠ Podkum.
* Adaptacija učilnice 2. razreda na matični šoli.
* Pridobitev pohištva iz nekdanje SVEE.
* Sredstva iz šolskega sklada in iz drugih virov so bila porabljena za nakup pohištva (stoli, mize), tudi inovativnega pohištva.
* Vse aktivnosti v tem letu so bile okrnjene (zaključeni sta bili le tekmovanji iz kemije in matematike).
* Izvedene so bile le tri šole v naravi ‒ smučanje v 6. razredu, naravoslovni teden v 7. razredu in vikend za nadarjene.
* Nacionalno preverjanje znanja ni bilo izvedeno (letos bo).
* 18. maja se je v šolo vrnila 1. triada, 25. maja devetošolci in kasneje še vsi ostali učenci.
* Valeta je bila izvedena pod posebnimi pogoji, in sicer ‒ zaradi slabih vremenskih razmer ‒ na zadnjem šolskem dvorišču. Verjetno bo tako tudi letos.
* V času šolanja na daljavo centralna kuhinja ni pripravljala kosil za šole, ki jih sicer oskrbuje. Pripravljal se je topli obrok za največ 70 učencev (vključno s srednješolci). Danes se pripravlja preko 700 kosil. Finančni primanjkljaj na račun centralne kuhinje se je pokril s presežkom iz preteklih let.
* Do določene mere so bili okrnjeni projekti, kot sta Erasmus in RaP. Le-ta se z letošnjim šolskim letom tudi sicer zaključuje.

b) Pregled finančnega dela letnega poročila za leto 2020 (računovodkinja, gospa Branka Flisek)

- Da je leto posebno, se kaže tudi v finančnem delu ‒ presežek odhodkov nad prihodki.

V dogovoru z revizorko oblikujemo sklep:

V obdobju 1.1. do 31.12.2020 je šola izkazala presežek odhodkov nad prihodki v znesku 28.038,20 EUR. Presežek odhodkov se pokrije v breme presežka prihodkov preteklih let. Po pokritju znaša kumulativen presežek prihodkov nad odhodki 53.181,06 EUR.

Sklep je s strani sveta soglasno sprejet.

c) Svet šole je bil seznanjen s finančnim in poslovnim poročilom za leto 2020 in ga tudi sprejel.

č) Vprašanj in pripomb sveta v zvezi s finančnim in poslovnim poročilom ni.

**K 3.**

* V prvem (pomladanskem) valu nismo imeli dovolj IKT-opreme, prav tako so bila navodila MIZŠ v zvezi z izvajanjem šole na daljavo nejasna.
* Novo šolsko leto smo ‒ ob natančnem in doslednem upoštevanju vseh preventivnih ukrepov ‒ začeli polni optimizma po modelu B.
* 17. oktobra 2020 smo zopet prešli na šolanje na daljavo. Tokrat smo bili dobro pripravljeni, kar kaže tudi ocena staršev (anketa, izvedena v decembru 2020).
* Učenje na daljavo so sestavljale video konference ter različne kombinacije kvizov, učnih listov, posnetkov … ter kvalitetna povratna informacija.
* Enoten kanal komuniciranja (MS Teams).
* Izvedene so bile hospitacije ravnateljice in pomočnice, gospe Milanke Pavšek, učnih ur na daljavo pri vseh učiteljih. Obe sta imeli ves čas dostop do vseh ekip. Z izvajanjem pouka sta bili zadovoljni.
* Učitelji so se v zvezi s preverjanjem in ocenjevanjem znanja držali vseh smernic ZRSŠ in MIZŠ. Znotraj le-teh so sprejeli skupne sklepe in se jih tudi držali.
* V času šolanja na daljavo smo z medsebojnim obveščanjem, pa tudi s pomočjo šolske psihologinje, Ane Amon, dosegli vse naše učence.
* Učitelji so tedensko v pisni obliki evalvirali svoje delo. Vpogled v evalvacije je ravnateljici omogočil vpogled v njihovo delo, razmere v skupinah, oddelkih, razredih, hkrati pa služil tudi kot izhodišče za pripravo pedagoške konference v začetku februarja.
* V zvezi s trenutnimi rednimi ponedeljkovimi testiranji zaposlenih ni nikakršnih težav. Ravnateljica se zahvaljuje vsem za odgovorno ravnanje.
* Za cepljenje je prijavljenih približno 60 od 85 zaposlenih, kar ni malo.
* Po vrnitvi v šolo so morali učitelji po področjih prek preverjanj znanj oblikovati mnenje, v kolikšni meri so doseženi cilji, katera področja je potrebno še utrditi.
* Branko Repe: pohvala Nine Jelen s strani sveta. Njene metode dela so kupili tudi drugi učitelji. Pokazala je, da otrok ni v šoli le zato, da sedi in posluša v učilnici.

Ravnateljica: sodobna šola 21. stoletja pričakuje aktivne učence, razvoj inovativnosti, ustvarjalnosti in veščin, ki so in bodo uporabne v vsakdanjem življenju. Nina ima sposobnosti na mnogih področjih in jih zna prenesti tudi v razred. Starši so tudi zaradi pouka na daljavo in učiteljev, kot je Nina, ustvarili drugačno mnenje o nas, učiteljih, in delu ki ga opravljamo.

**K 4.**

Ni vprašanj, pobud in pripomb.

**K 5.**

SKLEP

1. Ravnateljica OŠ Ivana Skvarče je dosegla 100 % vrednosti meril za ugotavljanje delovne uspešnosti.

2. Za redno delovno uspešnost ravnateljice OŠ Ivana Skvarče, ge. Kristine Renko, se nameni 5% polletne mase njene osnovne plače.

Zagorje, 16. 3. 2021

Mateja Naprudnik Praunseis Darja Murn, predsednica Sveta šole